CELEX: 32021R1370
Language: ro
Date: 2021-08-06 00:00:00
Title: Regulamentul de punere în aplicare (UE) 2021/1370 al Comisiei din 6 august 2021 privind clasificarea anumitor mărfuri în Nomenclatura combinată

17.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 294/11
               
            
         REGULAMENTUL DE PUNERE ÎN APLICARE (UE) 2021/1370 AL COMISIEI
         din 6 august 2021
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana 1 a tabelului din anexă trebuie clasificate la codul NC indicat în coloana 2, pe baza motivelor care figurează în coloana 3 a aceluiași tabel.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului Codului vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana 1 a tabelului din anexă se clasifică în Nomenclatura combinată la codul NC indicat în coloana 2 a aceluiași tabel.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 6 august 2021.
            
               
                  Pentru Comisie
               
               Gerassimos THOMAS
               
                  Director general
               
               
                  Direcția Generală Impozitare și Uniune Vamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare (Cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Articol plat, dreptunghiular (măsurând aproximativ 2,50 m × 2,50 m), confecționat dintr-un material textil ușor, țesut (100 % fibre de poliester), acoperit pe una din fețe cu material plastic (PVC) care nu poate fi văzut cu ochiul liber, cu fermoare cusute pe marginile a trei dintre laturi pentru a-l atașa la un cort.
                        Pe baza informațiilor de pe ambalaj, articolul este prezentat ca perete lateral pentru corturi. Articolul este importat de sine stătător (fără acoperiș, alți pereți și fără structură de susținere).
                     
                     
                        6307 90 98 
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate (RGI), a notei 7 litera (f) la secțiunea XI, precum și pe baza textului codurilor NC 6307 , 6307 90  și 6307 90 98 .
                        Clasificarea articolului ca prelată la codul NC 6306 12 00  este exclusă, deoarece prelatele sunt în general confecționate dintr-o țesătură groasă și sunt utilizate pentru a proteja mărfurile împotriva intemperiilor [a se vedea, de asemenea, Notele explicative la Sistemul armonizat (NESA) aferente poziției 6306  (1)]. Fermoarele cusute pe articol și materialul subțire indică faptul că articolul nu este adecvat/destinat utilizării ca prelată încadrată la codul NC 6306 12 00 .
                        În plus, articolul nu poate fi clasificat drept cort la codul NC 6306 22 00  deoarece, datorită caracteristicilor sale obiective, articolul nu are caracterul esențial al unui articol complet (cort) în sensul regulii generale de interpretare 2 litera (a). Din caracteristicile sale obiective nu reiese nici dacă articolul este destinat a fi utilizat ca parte a unui cort, a unui foișor sau a unui alt produs.
                        Poziția 6307  cuprinde alte articole confecționate din orice material textil, cu condiția ca acestea să nu fie incluse la alte poziții din secțiunea XI. Aceasta include, de asemenea, pânzele de protecție confecționate plan, altele decât prelatele și pânzele pentru acoperirea solului, de la poziția 6306  (a se vedea, de asemenea, Notele explicative la Sistemul armonizat aferente poziției 6307 , primul paragraf și al doilea paragraf punctul 8).
                        Prin urmare, articolul trebuie clasificat la codul NC 6307 90 98 , ca alt articol confecționat.